पाएं अपने शहर की ताज़ा ख़बरें और फ्री ई-पेपरडाउनलोड करें
सीरियस कोरोना मरीजों के इलाज के लिए Tocilizumab इंजेक्शन के अंधाधुंध रिकमेंडेशन पर पंजाब सरकार की नींद टूटी है। सरकार ने प्राइवेट व सरकारी डॉक्टरों को आदेश दिए हैं कि इसे रिकमेंड न करें। इसकी जगह मेड इन इंडिया वाले Itolizumab व Dexamethasone को तरजीह दें। पंजाब सरकार के स्वास्थ्य व परिवार कल्याण विभाग के प्रिंसिपल सेक्रेटरी हुसन लाल ने इस बारे में सभी डॉक्टराें को आदेश दे दिए हैं। इसमें डॉक्टरों को पंजाब सरकार द्वारा डॉ. केके तलवार की अगुवाई वाले मेडिकल एक्सपर्ट ग्रुप के प्रोटोकॉल को मानने के लिए कहा गया है।
Tocilizumab की उपलब्धता नहीं
प्रिंसिपल सेक्रेटरी हुसन लाल ने कहा कि पिछले कुछ दिनों में ऑक्सीजन व वैंटिलेटर लेवल के मरीज तेजी से बढ़े हैं। ऐसे में सभी डॉक्टर इन कोरोना मरीजों को Tocilizumab 400mg रिकमेंड कर रहे हैं। उन्होंने कहा कि यह समझने वाली बात है कि यह इंजेक्शन भारत में नहीं बनता। जिसकी वजह से देश में इसकी उपलब्धता बहुत कम है। इस वजह से मरीजों को परेशानी उठानी पड़ती है।
Itolizumab व Dexamethasone आसानी से मिल रहे
पंजाब सरकार के मुताबिक एक्सपर्ट ने रिकमेंड किया है कि Tocilizumab आसानी से नहीं मिल रहा तो मरीजों को वह दवा रिकमेंड की जाए, तो बाजार में आसानी से मिल जाए और बराबर इफेक्टिव भी हो। इसलिए पंजाब सरकार के मेडिकल एक्सपर्ट ग्रुप ने Itolizumab व Dexamethasone को रिकमेंड किया है। इसलिए डॉक्टर अब कोरोना मरीजों को इन्हीं को प्रिस्क्राइब करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva hin_Deva zho_Hant eng_Latn